Source: http://totalbaschet.ro/articol/LNBF-Etapa-5-MVP-Ancu%C8%9Ba-Stoenescu~63603
Timestamp: 2019-01-24 05:43:07+00:00

Document:
LNBF – Etapa 5 – MVP: Ancuța Stoenescu
Jucătoarea de 38 de ani a fost coșghetera de la CSM Târgoviște în prima victorie din acest campionat
CSM Târgoviște a obținut primul succes în această ediție a LNBF, 91-72 pe terenul Olimpiei CSU Brașov, formație neînvinsă acasă până la acest meci. Ancuța Stoenescu a avut o evoluție excelentă, cu 27 de puncte și 7 pase decisivă.
Ancuța Stoenescu a revenit în această vară la CSM Târgoviște și a contribuit din plin la prima victorie obținută de echipa sa în grupa valorică A din LNBF. Căpitanul CSM-ului a petrecut în teren 36:26 minute și a fost cea mai bună marcatoare a partidei cu cele 27 de puncte (5/9 din semicerc, 5/12 de la distanță și 2/3 de la linia de fault). Experimentata jucătoare a dâmbovițencelor a înscris câte 8 puncte în primele două sferturi, 2 în al treilea și 9 în ultima perioadă de joc. Aceasta a dublat avansul echipei sale în debutul sfertului patru, de la cinci la zece lungimi. Fundașul a mai avut 3 recuperări, 7 pase decisive, 2 faulturi scoase, 4 mingi pierdute și o intercepție, pentru +22 indice al eficienței. Pentru această evoluție, Ancuța Stoenescu este MVP-ul etapei, în viziunea Total Baschet.
S-au mai remarcat în această rundă: Angelika Slamova (20 de puncte, 3 recuperări, 4 assist-uri, +24 eficiență în victoria categorică obținută de Sepsi SIC cu CSM Satu Mare), A'Lexus Harrison (15 puncte, 9 recuperări, 6 intercepții, +22 eficiență pentru FCC ICIM Arad cu U Cluj), Porsche Poole (CSM Târgoviște, 21 de puncte, 6 recuperări, +23 eficiență), Gabriela Irimia (CSM Târgoviște, 19 puncte, 5 recuperări, +23 eficiență) și Flavia Ferenczi (Olimpia CSU Brașov, 20 de puncte, 4 pase decisive, +18 eficiență).
Performerele etapei a 5-a din grupa valorică A:
-Puncte: Ancuța Stoenescu (CSM Târgoviște) 27
-Recuperări: Leeza Burdgess (FCC ICIM Arad) 13
-Pase decisive: Ioana Ghizilă (ACS Sepsi SIC Sfântu Gheorghe) 9
-Intercepții: A'Lexus Harrison (FCC ICIM Arad), Paula Cenean (Universitatea Cluj) 6
-Capace: Brittany Denson (CSM Satu Mare) 3
-Eficiență: Angelika Slamova (ACS Sepsi SIC Sfântu Gheorghe) +24
În grupa valorică B s-au disputat două din trei meciuri ale etapei a 7-a la finalul săptămânii. S-au remarcat: Angel Robinson (CSM Târgu Mureș, 23 de puncte, 10 recuperări, 9 assist-uri, +39 eficiență cu Agronomia), Kayla Mobley (30 de puncte, 12 recuperări, 6 assist-uri, +38 eficiență pentru KSE Târgu Secuiesc cu CSU CSM Oradea), Kata Meszaros (CSM Târgu Mureș, 25 de puncte, 7 recuperări, +28 eficiență), Iringo Debreczi (KSE Tg. Sec., 10 puncte, 15 recuperări, +26 eficiență) și Sonia Vilcinschi (Agronomia București, 21 de puncte, 4 recuperări, +18 eficiență).
Performerele etapei a 7-a din grupa valorică B:
-Puncte: Kayla Mobley (ACS KSE Târgu Secuiesc) 30
-Recuperări: Iringo Debreczi (ACS KSE Târgu Secuiesc) 15
-Pase decisive: Angel Robinson (CSM Târgu Mureș) 9
-Intercepții: Alexandra Chițanu (Agronomia București) 4
-Eficiență: Angel Robinson (CSM Târgu Mureș) +39
Andreea Vlase / 05 November 2018 / 12:13
ACS KSE Târgu Secuiesc ajunge la 3 succese consecutive în Grupa Galbenă din LNBF
Covăsnencele au reușit multe puncte după greșelile celor de la CSM Alexandria, care au jucat și ieri

References: CSM 

CSM 
 CSM 
 CSM 
 CSM 
 CSM